
Parengto sprendimo projekto tikslai ir uždaviniai.
Sutikti / Nesutikti pirkti Uždarosios akcinės bendrovės „Toksika“ (toliau – bendrovė) akcininkams nuosavybės teise priklausančias bendrovės paprastąsias vardines akcijas. 

Lietuvos Respublikos vietos savivaldos įstatymo 63 straipsnio 1 dalis numato, kad savivaldybių turto sandara ir įsigijimo būdai, šio turto valdymo, naudojimo ir disponavimo juo tvarka nustatyta Konstitucijoje, įstatymuose, Vyriausybės nutarimuose ir savivaldybių tarybų sprendimuose.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu nustatyta, kad vienas iš savivaldybių turto įgijimo būdų – turto įgijimas pagal sandorius. 

Bendrovė informavo, kad du uždarosios akcinės bendrovės „Toksika“ akcininkai pranešė apie ketinimą parduoti nuosavybės teise priklausančias UAB „Toksika“ paprastąsias vardines 0,29 Eur nominalios vertės akcijas: 
.	Akcininkas pranešė apie ketinimą parduoti 69 627 (šešiasdešimt devynis tūkstančius šešis 
šimtus dvidešimt septynias) UAB „Toksika“ akcijas. Visų akcijų pardavimo kaina –139 254,00 Eur (vienas šimtas trisdešimt devyni tūkstančiai du šimtai penkiasdešimt keturi eurai). 
.	Akcininkas pranešė apie ketinimą parduoti 46 795 (keturiasdešimt šešis tūkstančius septynis 
šimtus devyniasdešimt penkias) UAB „Toksika“ akcijas. Visų akcijų pardavimo kaina – 93 590,00 Eur (devyniasdešimt trys tūkstančiai penki šimtai devyniasdešimt eurų).
Visų parduodamų akcijų kiekis – 116 422 vnt. Visų parduodamų paprastųjų vardinių akcijų kaina – 232 844 Eur.
Bendrovė, vadovaudamasi Lietuvos Respublikos akcinių bendrovių įstatymo 47 straipsnio 2 dalimi,  kai „pirmumo teisę įsigyti visas parduodamas uždarosios akcinės bendrovės akcijas turi akcininko pranešimo apie ketinimą parduoti akcijas gavimo uždaroje akcinėje bendrovėje dieną buvę jos akcininkai“, Šiaulių miesto savivaldybės administraciją 2024-03-15 informavo raštu Nr. G-1978 „Dėl UAB „Toksika“ akcininkų ketinimo parduoti akcijas“.
Sprendimo projekte siūloma sutikti / nesutikti pirkti bendrovės akcininkams nuosavybės teise priklausančias paprastąsias vardines akcijas.
Pažymėtina, kad Šiaulių miesto savivaldybei nuosavybės teise priklausančios UAB „Toksika“ paprastosios vardinės akcijos (69 161 vnt. paprastųjų vardinių Bendrovės akcijų, kurių bendra nominalioji vertė 20 056,69 Eur; bendrovės įstatinis kapitalas 9 520 041,41 Eur; vienos akcijos nominali vertė 0,29 Eur; bendrovės veiklos objektas – pavojingų atliekų rinkimas, sandėliavimas, perdirbimas ir prekyba jomis) 2019-07-04 Tarybos sprendimu Nr. T-291 „Dėl Šiaulių miesto savivaldybei nuosavybės teise priklausančių uždarosios akcinės bendrovės „Toksika“ akcijų įtraukimo į privatizavimo objektų sąrašą“ įtrauktos į Privatizavimo objektų (akcijų) sąrašą.

Neigiamos, nes būtų reikalingos papildomos lėšos.  

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Nesutikus pirkti akcijas, sprendimui įgyvendinti lėšos nebus reikalingos.

Sprendimo projekto antikorupcinis vertinimas nereikalingas, nes šis projektas nėra susijęs nei su viena iš sričių, išvardintų Šiaulių miesto savivaldybės teisės aktų ar jų projektų antikorupcinio vertinimo metodikoje.
Sprendimo projektą parengė Šiaulių miesto savivaldybės administracijos Turto valdymo skyrius. Rengėjas − skyriaus vyr. specialistė Sonata Žiupsnienė, tel. +370 41 383 441. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

